Yiwen yiḍ yeḍra-d ufsax n yiṭij, yeḍra-as leḥzen meqqren tegzem gar-as d tɣawsiwin, yuɣal ur yesɛi ara ayen it-yettwanasen, ḥaren deg-s yimejjayen, welhent ad yinig ɣer wadeg anda url lin ara yemdanen akken ad ibeddel tugna, iruḥ d ameḥzun yettawi yettara rrif n lebḥer, seg lebɛid iwala abarasul teqqim deg-s yiwet n tmeṭṭut amzun d taɛaryant merra, tfaz deg ṣṣifa, tejbed-it ɣur-s, d taɣawsa tamezwarut ideg ur d-yettaf ara leḥzen d lwaḥc, iḥulfa am wakken testarḥib yis mebla awal, tekker tekcem ɣer waman, dɣa yekkes iselsa-ines yeḍfer-itt, ɣemqen deg lebḥer ttɛumun meblama wallan deffir-nsen.